

**ДОКУМЕНТАЦИЯ**

**За участие в процедура за възлагане на обществена поръчка чрез публично състезание**

**ОБЕКТ НА ОБЩЕСТВЕНАТА ПОРЪЧКА:**

**УСЛУГА, СЪГЛАСНО чл. 3, ал. 1, т. 3 от ЗОП**

**ПРЕДМЕТ:**

**„ПРОЕКТИРАНЕ НА ПРЕУСТРОЙСТВО НА СГРАДИ ЗА НУЖДИТЕ НА ПРОКУРАТУРАТА НА РЕПУБЛИКА БЪЛГАРИЯ, НАХОДЯЩИ СЕ НА УЛ. "МОНТЕВИДЕО" № 21 И УЛ. "НАРОДНО ХОРО" № 89Б“, ГР. СОФИЯ**

**гр. София, 2018 г.**

**Одобрена с Решение № ОПИ-1241/26.10.2018 г.**

**СЪДЪРЖАНИЕ НА ДОКУМЕНТАЦИЯТА:**

**І. Пълно описание на предмета на поръчката;**

**ІІ. Технически спецификации;**

**ІІI. Изисквания към участниците;**

**ІV. Критерий за възлагане на поръчката;**

**V. Указания за подготовката и подаване на оферти;**

**VІ. Гаранции;**

**VII. Проект на договор за възлагане;**

**VIII. Приложения:**

**Приложение № 1.1** – Образец на декларация по чл. 39, ал.3 , т.1, буква „в” от ППЗОП за съгласие с клаузите на приложения проект на договор;

**Приложение № 1.2** – Образец на декларация за срок на валидност на офертата;

**Приложение № 1.3** – Образец на декларация по чл. 47, ал. 3 от ЗОП;

**Приложение № 2.** – Образец на Предложение за изпълнение на поръчката.

**Приложение № 3.** – Образец на Ценово предложение.

**Приложение № 4 –** Проект на договор.

# І. ПЪЛНО ОПИСАНИЕ НА ПРЕДМЕТА НА ПОРЪЧКАТА

### Предмет:

**„Проектиране на преустройство на сгради за нуждите на Прокуратурата на Република България, находящи се на ул. "Монтевидео" № 21 и ул. "Народно хоро" № 89б“, гр. София**

### Правно основание и мотиви за откриване на процедурата:

Възложителят обявява настоящата обществена поръчка по реда на Глава двадесет и пета, Раздел I и II от Закона за обществените поръчки (ЗОП), чрез провеждане на процедура „Публично състезание“.

Прогнозната стойност на настоящата поръчка не надвишава стойностния праг по чл. 20, ал. 1, т. 1, б. "б" от ЗОП и не е необходимо провеждането на открита процедура за възлагане на поръчката. Предвид посоченото обстоятелство и предвид факта, че не са налице условията за провеждане на състезателен диалог или някоя от процедурите на договаряне и на основание чл. 20, ал. 2, т. 2 от ЗОП, във вр. с чл. 176 от ЗОП, безспорно е налице законова възможност поръчката да се възложи чрез провеждане на процедура публично състезание. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждане на процедурата.

### Прогнозната стойност.

Прогнозната стойност на обществената поръчка е в размер на 100 000,00 (сто хиляди) лева без включен ДДС.

Предлаганата от участника обща цена за изпълнение на поръчката не следва да надхвърля размера на определената от възложителя прогнозна стойност. В противен случай участникът се отстранява от участие на основание чл. 107, т. 2, б. „а“ от ЗОП.

### Финансиране

Финансирането на поръчката е с бюджетни средства на Съдебната власт.

### Количество и обем:

В обхвата на настоящата обществена поръчка се включва предоставяне на услуги по проектиране за изпълнение на строително-монтажни работи – основен ремонт, конструктивно укрепване и промяна на предназначението на **сгради за нуждите на Прокуратурата на Република България, находящи се на ул. "Монтевидео" № 21 и ул. "Народно хоро" № 89б“.**

Предметът на обществената поръчка включва изработване на инвестиционен проект във фаза Идеен и Работен проекти.

Идейната фаза ще включва проектни части „Архитектура“, „Конструкции“ и „Електро – слаботокови инсталации. Системи за охрана“. При разработване на проектната документация Изпълнителят е необходимо да извърши конструктивно обследване, включващо комплекс от задачи с цел оценка на моментното състояние на стоманобетонната конструкция и предвиждане на дейности по възстановяване и укрепване, за което да се изготви доклад.

### Срок за изпълнение на поръчката:

Общият срок за изпълнение на обществената поръчка е ***60 /шестдесет/ календарни дни***, като:

Срокът за изготвяне на **идейния** инвестиционен проект е ***30 /тридесет/ календарни дни,*** считано от датата на сключване на договора;

Срокът за изготвяне на **работния** инвестиционен проект е ***30*** ***/тридесет/*** ***календарни дни***, считано от датата на приемане от Възложителя на изработения идеен инвестиционен проект **с избран вариант на проектно решение.**

***Предложения, които надвишават определените от Възложителя максимални срокове за изпълнение на поръчката няма да бъдат разглеждани и оценявани и участниците ще бъдат отстранени от участие в процедурата на основания чл. 107, т. 2, буква „а“ от ЗОП.***

### Място на изпълнение:

Място на изпълнение на поръчката е гр. София **ул. "Монтевидео" № 21 и ул. "Народно хоро" № 89б“.**

### Варианти

Не се предвижда възможност за представяне на варианти в офертите.

### Условия и начин на плащане

Предвидени в проекта на договор, неразделна част от документацията за участие.

### Срокът на валидност на офертите

Срокът на валидност на офертите следва да е до 30.04.2019 г.

### Разглеждане на заявленията за участие и офертите

На основание чл. 181, ал. 2 от ЗОП възложителят предвижда оценката на техническите и ценовите предложения на участниците в настоящата процедура за възлагане да се извърши преди провеждане на предварителен подбор.

Действията на комисията ще се извършат в последователност, предвидена в чл. 61 от ППЗОП.

Предвид обстоятелството, че на основание чл. 181, ал. 2 от ЗОП, комисията ще извърши оценка на техническите и ценовите предложения на участниците преди разглеждане на документите за съответствие с критериите за подбор, на основания чл. 47, ал. 6 от ППЗОП ценовите предложения могат да не се представят в запечатан плик. По своя преценка участникът може да постави ценовото си предложение запечатан плик с надпис "Предлагани ценови параметри".

# II. ТЕХНИЧЕСКАТА СПЕЦИФИКАЦИЯ Е В ОТДЕЛЕН ФАЙЛ, НЕРАЗДЕЛНА ЧАСТ ОТ НАСТОЯЩАТА ДОКУМЕНТАЦИЯ

# III. ИЗИСКВАНИЯ КЪМ УЧАСТНИЦИТЕ.

### 1.Общи изисквания.

**1.1.** Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да извършва услугите, предмет на поръчката, съгласно законодателството на държавата, в която то е установено.

Участник не може да бъде отстранен от процедура за възлагане на обществена поръчка на основание на неговия статут или на правната му форма, когато той или участниците в обединението имат право да извършват дейностите, предмет на договора в държавата членка, в която са установени.

**1.2.** В случай че участникът участва като обединение, което не е регистрирано като самостоятелно юридическо лице, тогава участникът следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Когато в документа за създаване на обединението (договор за създаването на обединение/консорциум, др.) липсват клаузи, гарантиращи изпълнението на горепосочените условия и след предоставена възможност съгласно чл. 61, т. 6 във връзка с т. 5 от ППЗОП не бъде отстранено несъответствието – участникът ще бъде отстранен от участие в процедурата за възлагане на настоящата обществена поръчка.

Не се допускат промени в състава на обединението след крайния срок за подаване на офертата. Участникът подлежи на отстраняване и в случаите, когато съставът на обединението се е променил след подаването на офертата.

Когато определеният изпълнител е неперсонифицирано обединение Възложителят не предвижда създаване на юридическо лице, но договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Участниците в обединението носят солидарна отговорност за изпълнение на договора за обществената поръчка.

**1.3.** Когато не е приложено в офертата копие от документ, от който да е видно правното основание за създаване на обединението, комисията назначена от Възложителя за разглеждане и оценяване на подадените оферти, го изисква на основание чл. 61, т. 6 от ППЗОП.

**1.4.** Всеки участник в настоящата процедура за възлагане на обществена поръчка има право да представи само една оферта.

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**1.5.** В процедура за възлагане на обществена поръчка едно лице може да участва само в едно обединение.

**1.6.** Свързани лица не могат да бъдат самостоятелни участници в една и съща процедура.

**1.7.** При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се попълва в отделен ЕЕДОП за всяко лице или за някои от лицата.

В посочените случаи, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Основанията по чл. 54, ал. 1, т. 1, 2 и 7 от ЗОП се отнасят до лицата , посочени в чл. 54, ал.2 от ЗОП: Тези, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанията по чл. 55, ал. 1, т. 5 от ЗОП се отнасят до лицата по чл. 55, ал. 3 от ЗОП: Тези, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Съгласно чл. 40, ал. 1 от ППЗОП лицата по чл. 54, ал. 2 и чл. 55, ал. 3 ЗОП са:

1. лицата, които представляват участника или кандидата;

2. лицата, които са членове на управителни и надзорни органи на участника или кандидата;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата по чл. 40, ал. 1 т. 1 и 2 от ППЗОП са, както следва:

**1.** при събирателно дружество - лицата по чл. 84, ал. 1 и чл. 89, ал. 1 от Търговския закон;

**2.** при командитно дружество - неограничено отговорните съдружници по чл. 105 от Търговския закон;

**3.** при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

**4.** при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

**5.** при командитно дружество с акции - лицата по чл. 256 във връзка с чл. 244, ал. 1 от Търговския закон;

**6.** при едноличен търговец - физическото лице - търговец;

**7.** при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

**8.** в случаите по т. 1 - 7 - и прокуристите, когато има такива;

**9.** в останалите случаи, включително за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.

В случаите по чл. 40, ал. 2, т. 8 от ППЗОП, когато лицето има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 ЗОП.

***При поискване от страна на Възложителя, участниците са длъжни да представят необходимата информация относно правно - организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП независимо от наименованието на органите, в които участват, или длъжностите, които заемат, включително и лицата по чл. 40, ал. 1, т. 3 от ППЗОП – със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.***

**1.8.** Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.7 от документацията за участие.

**1.9.** Участниците декларират в ЕЕДОП, част III, раздел Г, дали за тях се прилагат специфичните основания за изключване, които са посочени в обявлението или документацията за обществена поръчка.

**1.10.** Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

**1.11.** Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**1.12.** Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

***Документи удостоверяващи липсата на основанията за отстраняване от процедурата.***

*1. за обстоятелствата по чл. 54, ал. 1, т. 1 от ЗОП – свидетелство за съдимост;*

*2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;*

*3. за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда;*

*4. за обстоятелствата по чл. 55, ал. 1, т. 1 – удостоверение, издадено от Агенция по вписванията;*

*Когато в удостоверението за обстоятелството по чл. 54, ал. 1, т. 6 от ЗОП се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.*

*Когато участникът, избран за изпълнител, е чуждестранно лице, той представя съответният документ по т. 1, т. 2, т. 3 и т. 4, издаден от компетентен орган, съгласно законодателството на държавата, в която участникът е установен.*

*В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.*

*Когато декларацията няма правно значение, участникът представя официално заявление, направено пред компетентен орган в съответната държава.*

*Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.*

**1.13.** Участниците в настоящата обществена поръчка могат да използват капацитета на трети лица при условията на чл. 65 от ЗОП.

**а)** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**б)** По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**в)** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**г)** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**д)** Възложителят изисква от участника да замени посоченото от него трето лице, ако то не отговаря на някое от условията по б. „ г“

**е)** В условията на процедурата възложителят изисква солидарна отговорност за изпълнението на поръчката от кандидата или участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

**ж)** Когато участник в процедурата е обединение, той може да докаже изпълнението на критериите за подбор с капацитета на трети лица при спазване на условията по б. „б“, „в“ и „г“.

*Когато участникът се позовава на капацитета на трети лица, посочва това в Част ІІ, Раздел „В“ от ЕЕДОП.*

**1.14.** Участниците в настоящата обществена поръчка посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай се прилагат условията на чл. 66 от ЗОП и ППЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**а)** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват и за тях да не са налице основания за отстраняване от процедурата.

**б)** Възложителят изисква замяна на подизпълнител, който не отговаря на условията по б. „а“.

**в)** Когато Изпълнителят е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя, въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

В тези случаи възложителят заплаща цената след представяне на:

- фактура от подизпълнителя в оригинал;

- приемно - предавателен протокол;

- искане от подизпълнителя;

- становище, от което да е видно дали Изпълнителя оспорва плащанията или част от тях като недължими.

**г)** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**д)** При обществени поръчки за строителство, както и за услуги, чието изпълнение се предоставя в обект на възложителя, след сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**е)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

**1.** За новия подизпълнител не са налице основанията за отстраняване в процедурата;

**2.** Новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**ж)** При замяна или включване на подизпълнител изпълнителят представя на възложителя всички документи, които доказват изпълнението на условията по б. „е“.

*Когато участникът е посочил, че ще използва подизпълнители, посочва делът на подизпълнителя, чрез попълване на Част IV, буква „В“, т. 10 от ЕЕДОП на участника;*

**1.15.** Пазарни консултации и външно участие при подготовката на документацията.

В Част III „Основания за изключване“, буква В: „Основания, свързани с несъстоятелност, конфликти на интереси или професионално нарушение“, на въпрос: „Икономическият оператор или свързано с него предприятие, предоставял ли е консултантски услуги на възлагащия орган или на възложителя или участвал ли е по друг начин в подготовката на процедурата за възлагане на обществена поръчка? Ако „да“, моля, опишете подробно:“ от ЕЕДОП, участникът следва да предостави информация дали той или свързано с него предприятие е предоставял/о консултантски услуги на Възложителя или дали е участвал/о по друг начин в подготовката на процедурата за възлагане на обществена поръчка.

*В случай, че отговорът е „да“, участникът трябва подробно да опише обстоятелствата, свързани с предоставянето на консултантска услуга или да опише начинът, по който е участвал в подготовката на процедурата за възлагане на обществената поръчка и свързаните с участието обстоятелства.*

**1.16.** За участието си в процедурата за възлагане на обществена поръчка участниците следва да посочат идентификационен номер (ЕИК съгласно чл. 23 от Закона за търговския регистър, съответно БУЛСТАТ за българските юридически лица)илидруга идентифицираща информация в съответствие със законодателството на държавата, в която участникът е установен. Участниците следва да посочат и адрес за кореспонденция (пощенски адрес, електронен адрес, интернет адрес, телефон и лице/а за контакт). Изискуемата информация по т. 1.16. се попълва в част II „Информация за икономическия оператор“, Раздел А от ЕЕДОП.

### *Когато участник в обществената поръчка е обединение, което не е юридическо лице, в Част II „Информация за икономическия оператор“, Раздел А, поле „Форма на участие“ от ЕЕДОП, подаван за всеки член на обединението, се попълва наименованието на обединението и се посочват останалите участници в него. В същото поле се посочват дейностите, които ще изпълнява съответният член на обединението, както и дали същият е партньор, определен да представлява обединението.*

### 2.1. Възложителят отстранява от участие в процедура за възлагане на обществена поръчка участник, когато:

**2.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс; *(чл. 54, ал. 1, т.1 от ЗОП);*

**2.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 2.1.1, в друга държава членка или трета страна; *(чл. 54, ал. 1, т. 2 от ЗОП)*

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно - осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; *(чл. 54, ал. 1, т. 3 от ЗОП)*

**2.1.4.** е налице неравнопоставеност в случаите по чл. 44, ал. 5 от ЗОП; *(чл. 54, ал. 1, т.4 от ЗОП)*

**2.1.5.** е установено, че:

**а)** е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; *(чл. 54, ал. 1, т. 5, буква „а“ от ЗОП)*

**б)** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор; *(чл. 54, ал. 1, т. 5, буква „б“ от ЗОП)*

**2.1.6.** е установено с влязло в сила наказателно постановление, принудителна административна мярка по [чл. 404 от Кодекса на труда](apis://Base=NARH&DocCode=2009&ToPar=Art404&Type=201/) или съдебно решение, нарушение на [чл. 61, ал. 1](apis://Base=NARH&DocCode=2009&ToPar=Art61_Al1&Type=201/), [чл. 62, ал. 1](apis://Base=NARH&DocCode=2009&ToPar=Art62_Al1&Type=201/) или [3](apis://Base=NARH&DocCode=2009&ToPar=Art62_Al3&Type=201/), [чл. 63, ал. 1](apis://Base=NARH&DocCode=2009&ToPar=Art63_Al1&Type=201/) или [2](apis://Base=NARH&DocCode=2009&ToPar=Art63_Al2&Type=201/), [чл. 118](apis://Base=NARH&DocCode=2009&ToPar=Art118&Type=201/), [чл. 128](apis://Base=NARH&DocCode=2009&ToPar=Art128&Type=201/), [чл. 228, ал. 3](apis://Base=NARH&DocCode=2009&ToPar=Art228_Al3&Type=201/), [чл. 245](apis://Base=NARH&DocCode=2009&ToPar=Art245&Type=201/) и [чл. 301](apis://Base=NARH&DocCode=2009&ToPar=Art301&Type=201/) – [305 от Кодекса на труда](apis://Base=NARH&DocCode=2009&ToPar=Art305&Type=201/) или аналогични задължения, установени с акт на компетентен орган, съгласно законодателството на държавата, в която кандидатът или участникът е установен; *(чл. 54, ал. 1, т. 6 от ЗОП);*

**2.1.7.** е налице конфликт на интереси, който не може да бъде отстранен. *(чл. 54, ал. 1, т. 7 от ЗОП)*

**2.2.** Основанията по т. 2.1.1 и 2.1.2 и 2.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3.** Основанието по т.2.1.3 не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

**2.4.** Възложителят отстранява от участие в процедура за възлагане на обществена поръчка участник, за когото е налице някое от следните обстоятелства:

**2.4.1.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен; *(чл. 55, ал. 1, т.1 от ЗОП)*

**2.4.2.** сключил е споразумение с други лица с цел нарушаване на конкуренцията, когато нарушението е установено с акт на компетентен орган; *(чл. 55, ал. 1, т.3 от ЗОП)*

**2.4.3.** доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора; *(чл. 55, ал. 1, т. 4 от ЗОП).*

**2.5.** Възложителят отстранява от процедурата участник, за когото са налице основанията по чл. 54, ал. 1 от ЗОП и посочените от възложителя обстоятелства по т. 2.4. от настоящия раздел, възникнали преди или по време на процедурата.

Точка 2.5. се прилага и когато участник в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване се прилагат до изтичане на следните срокове:

1. пет години от влизането в сила на присъдата - по отношение на обстоятелства по чл. 54, ал. 1, т. 1 и 2, освен ако в присъдата е посочен друг срок;

2. три години от датата на настъпване на обстоятелствата по чл. 54, ал. 1, т. 5, буква "а" и т. 6 и чл. 55, ал. 1, т. 2 - 5, освен ако в акта, с който е установено обстоятелството, е посочен друг срок.

В случай на отстраняване по чл. 54 и 55 от ЗОП възложителят трябва да осигури доказателства за наличие на основания за отстраняване.

Когато за участник е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП.

На основание чл. 55, ал. 4 от ЗОП, Възложителят има право да не отстрани от процедурата участник, за който е налице обстоятелството по чл. 55, ал. 1, т. 1 от ЗОП, ако се докаже, че същият не е преустановил дейността си и е в състояние да изпълни поръчката.

Съгл. чл. 56, ал. 5 от ЗОП, участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 възможност за времето, определено с присъдата или акта.

**2.6.** Освен на основанията по чл. 54 от ЗОП и посочените от възложителя основания по чл. 55 от ЗОП, възложителят отстранява от процедурата:

**2.6.1.** Участник, който не отговаря на поставените критерии за подбор или не изпълни друго условие, посочено в обявлението за обществена поръчка, поканата за потвърждаване на интерес или в покана за участие в преговори, или в документацията;

**2.6.2.** Участник, който е представил оферта, която не отговаря на:

**а)** предварително обявените условия на поръчката;

**б)** правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

**Участникът следва да декларира в част III., буква „В“ от Единния европейски документ за обществени поръчки (ЕЕДОП), че не е нарушил задълженията си в областта на екологичното, социалното или трудовото право.**

**2.6.3.** Участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

**2.6.4.** Участници, които са свързани лица\*.

*\* „Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.*

### 3. В Част ІІІ, Раздел А от ЕЕДОП участникът следва да предостави информация относно наличието или липсата на окончателни присъди, освен ако е реабилитиран за следните престъпления:

**3.1.** Участие в престъпна организация – по чл. 321 и 321а от НК;

**3.2.** Корупция – по чл. 301 – 307 от НК;

**3.3.** Измама – по чл. 209 – 213 от НК;

**3.4.** Терористични престъпления или престъпления, които са свързани с терористични дейности - по чл. 108а, ал. 1 от НК;

**3.5.** Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК;

**3.6.** Детски труд и други форми на трафик на хора – по чл. 192а или 159а - 159г от НК.

*В този раздел участниците посочват и информация за престъпления, аналогични на посочените в т. 3. при наличие на присъда, освен ако е реабилитиран, в друга държава членка или трета страна.*

### 4. Други основания за изключване

**4.1.** Не може да участва в процедурата пряко или косвено физическо или юридическо лице, за което е налице забраната по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не е налице изключение по чл. 4 от ЗИФОДРЮПДРКТЛТДС.

*Когато участник в процедурата е обединение, което не е юридическо лице, т. 4.1. се прилагат за всяко физическо или юридическо лице, включено в обединението.*

**4.2.** Не може да бъде участник в процедурата и съответно ще бъде отстранен, когато е осъден с влязла в сила присъда, освен ако е реабилитиран, за престъпление по чл. 172, чл. 194 – 208, чл. 213а – 217, чл. 219 – 252 и чл. 254а – 260 от НК. В Част ІІІ, Раздел Г от ЕЕДОП участникът следва да предостави информация относно наличието или липсата на окончателни присъди, освен ако е реабилитиран, за престъпления по чл. 172, чл. 194 – 208, чл. 213 а – 217, чл. 219 – 252 и чл. 254а – 260, чл. 352 - 353е от НК.

*В част III, раздел „Г“ участниците посочват и информация за престъпления, аналогични на посочените в т. 4.2 при наличие на влязла в сила присъда, освен ако е реабилитиран, в друга държава членка или трета страна.*

**4.3.1** Не могат да бъдат самостоятелни участници в процедурата и ще бъдат отстранени свързани лица по смисъла на §1, т. 45 от ДР на ЗОП. Участникът следва да декларира в част III., буква „Г“ от Единния европейски документ за обществени поръчки (ЕЕДОП), че не е свързано лице с друг участник в процедурата.

**4.3.2.** Не може да подава самостоятелно оферта лице, което участва в обединение или е дало съгласие да бъде подизпълнител на друг участник.

**4.3.3.** В процедура за възлагане на обществена поръчка едно физическо или юридическо лице може да участва само в едно обединение.

**4.3.4.** Не може да участва в процедурата физическо или юридическо лице, за което е налице забраната по чл. 69 от Закона за противодействие на корупцията и за отнемане на незаконно придобитото имущество.

*Необходимо е в част III., буква „Г“, „Други основания за изключване, които може да бъдат предвидени в националното законодателство на възлагащия орган или възложителя на държава членка“, участникът да посочи дали са налице спрямо него основанията по т. 4 „Други основания за изключване“ (т. 4.1., т. 4.2., т. 4.3.1, 4.3.2., 4.3.3. 4.3.4) от настоящата документация, чрез посочване на отговор, съгласно образеца на ЕЕДОП.*

*В случай, че се прилага някое специфично основание за изключване, участникът следва да посочи предприел ли е мерки за реабилитиране по своя инициатива. В случай, че е предприел, следва подробно да опише предприетите мерки.*

**5.** **Критерии за подбор**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

### 5.1. Критерий/и за подбор за годност (правоспособност) за упражняване на професионална дейност:

Възложителят не поставя изисквания за годност за упражняване на професионална дейност.

### 5.2. Икономическо и финансово състояние.

Участниците да имат застраховка "Професионална отговорност" с покритие, съответстващо на обема и характера на поръчката или произтичащо от нормативен акт. (чл. 62, ал. 1, т. 2 от ЗОП).

**Минимално изискване:**

Участникът трябва да има застраховка „Професионална отговорност“ на участниците в проектирането по чл. 171 от ЗУТ, покриваща минималната застрахователна сума за проектант, за категория строеж – III (трета) или по-висока, съгласно чл. 5, ал. 1, т. 3 от Наредба за условията и реда за задължително застраховане в проектирането и строителството или съответен валиден аналогичен документ, съгласно чл. 171а от ЗУТ. (чл. 61, ал. 1, т. 2 от ЗОП).

**Съответствието си с поставения критерий за подбор, участниците декларират както следва:**

При подаване на оферта участниците попълват Част IV: „Критерии за подбор“ от ЕЕДОП.

**Участниците следва да представят информация по начин, позволяващ да се извърши преценка за съответствието с поставеното от Възложителя минимално изискване.**

Ако съответните документи са на разположение в електронен формат, моля, посочете: уеб адрес, орган или служба, издаващи документа, точно позоваване на документа.

**В случаите на чл. 67, ал. 5 и ал. 6 от ЗОП, документ за доказване на съответствието с поставения критерий за подбор:**

Доказателства за наличие на застраховка „Професионална отговорност“ (чл. 62, ал. 1, т. 2 от ЗОП), в случай че същите не са достъпни чрез пряк и безплатен достъп до съответната национална база данни, а за чуждестранните лица - еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.

Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

### 5.3. Технически и професионални способности:

**5.3.1 Участниците следва да са изпълнили дейности с предмет и обем, идентични или сходни с тези на поръчката, както следва (чл. 63, ал. 1, т. 1 от ЗОП):**

Участникът трябва да е изпълнил минимум едно проектиране, с предмет и обем, идентичен или сходен с предмета на настоящата обществена поръчка, изпълнено през последните 3 (три) години, считано от датата на подаване на офертата.

*Под проектиране с предмет и обем, „идентичен или сходен“ с предмета на поръчката следва да се разбира: услуги по изработване на инвестиционен проект или инженеринг (в частта за инвестиционното проектиране) за изпълнение на ново строителство и/или основен ремонт и/или реконструкция на минимум: една сграда за обществено обслужване в обхвата на т. 1, т. 2, т. 4, т. 6 и т. 7 на Приложение № 2 към Наредба № 1/30.07.2003г. за номенклатурата на видовете строежи, представляваща строеж трета категория съгласно чл. 137, ал. 1, т. 3, буква „в“ от ЗУТ или по-висока категория.*

*Под „изпълнено проектиране“ се разбира такова, което е прието от възложителя в посочения по-горе период, за което има документ, удостоверяващ приетото изпълнение, издаден от лицето, възложило проектирането, или чрез посочване на публичен регистър, в който е публикувана информация за изпълнението, за което обстоятелство участникът следва да посочи в ЕЕДОП вида и датата на съответния документ и/или съответен линк в публичен регистър.*

*Не се приема изпълнение на прединвестиционни проучвания. Възложителят няма да приема за идентичен или сходен с предмета на поръчката изпълнен инвестиционен проект, включващ единствено мероприятия, свързани с енергийната ефективност и прилагането на енергоспестяващи мерки.*

**Съответствието си с поставения критерий за подбор, участниците декларират както следва:**

При подаване на оферта участниците попълват Част IV: „Критерии за подбор“ ЕЕДОП.

При подаване на оферта участниците декларират съответствието с минималното изискване, чрез посочване на дейности, които са идентични или сходни с предмета и обема на обществената поръчка, с посочване на описание на изпълненото проектиране, стойностите, датите и получателите.

**Участниците следва да представят информация за вида и обема на изпълняваната дейност по начин, позволяващ на Възложителя да извърши преценка за нейната идентичност или сходство с предмета и обема на настоящата поръчка.**

**В случаите на чл. 67, ал. 5 и ал. 6 от ЗОП, документ за доказване на съответствието с поставения критерий за подбор:**

Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга. **(чл. 64, ал. 1, т. 2 от ЗОП).**

**3.2. Участникът следва да разполага с персонал и с ръководен състав с определена професионална компетентност за изпълнението на поръчката (чл. 63, ал.1, т. 5 от ЗОП):**

Минималните изискванията към проектантите, които ще изпълняват проектирането в екипа, са:

Участникът трябва да разполага с екип от проектанти по следните части:

1. Част „Конструктивна” – 1 бр.

2. Част „Архитектура” – 1 бр.

3. Част „В и К” – 1 бр.

4. Част „Електрическа – силнотокови ел. инсталации” – 1 бр.

5. Част „Електрическа – слаботокови ел. инсталации“ – 1 бр.

6. Част „ОВК” – 1 бр.

7. Част „Енергийна ефективност” – 1 бр.

8. Част „Геодезия” – 1 бр.

9. Част „Пожарна безопасност” – 1 бр.

10. Част „План по безопасност и здраве” – 1 бр.

11. Част „План за управление на строителни отпадъци” – 1 бр.

12. Част „Паркоустрояване и благоустрояване“ – 1 бр.

Членовете на проектантския екип следва да притежават пълна проектантска правоспособност от КИИП, съгласно изискванията на чл. 230 от Закона за устройство на територията (ЗУТ) и Закона за камарата на архитектите и инженерите в инвестиционното проектиране (ЗКАИИП), респ. призната професионална квалификация по реда на Закона за признаване на професионални квалификации за чуждестранни лица, съгласно чл. 10 от Закона за камарите на архитектите и инженерите в инвестиционното проектиране.

Един проектант може да изработи повече от една проектна част, при условие че притежава необходимата квалификация.

Проектантите по части: „Конструктивна”, „Архитектура”, „ВиК”, „Електрическа - силнотокови ел. инсталации” и „ОВК” следва да притежават професионален опит като проектант по съответната проектна част, участвал в изработването на проекти *за изпълнение на ново строителство и/или основен ремонт и/или реконструкция на минимум: една сграда за обществено обслужване в обхвата на т. 1, т. 2, т. 4, т. 6 и т. 7 на Приложение № 2 към Наредба № 1/30.07.2003г. за номенклатурата на видовете строежи, представляваща строеж трета категория съгласно чл. 137, ал. 1, т. 3, буква „в“ от ЗУТ или по-висока категория.*

Към проектант по част „План за управление на отпадъците“: да притежава Сертификат за завършен курс на обучение по прилагане на Наредба за управление на строителните отпадъци и за влагане на рециклирани строителни материали, а за участници чуждестранни лица - еквивалентен документ, съгласно законодателството на държавата, в която са установени.

Към проектанта по част „Геодезия“: да е вписан в регистъра на лицата, правоспособни да извършват дейности по кадастъра (чл. 12, т. 8 от ЗКИР).

Посочените от участника проектанти могат да съчетават повече от една експертна позиция в предложения екип за изпълнение на проектирането, при условие че отговарят на поставените минимални изисквания към съответните части по проекта.

**Съответствието си с поставения критерий за подбор, участниците декларират както следва:**

При подаване на оферта в Част ІV, Раздел В, т. 6 от ЕЕДОП, участниците декларират съответствието **с минималното изискване, чрез посочване на професионална компетентност** на лицата, които ще вземат участие при изпълнение на проектирането, а именно:

* За изискването към всички предложени от участника проектанти – участникът следва да посочи № и срок на валидност на удостоверението за пълна проектантска правоспособност;
* За изискването към проектантите по части: „Конструктивна”, „Архитектура”, „ВиК”, „Електрическа - силнотокови ел. инсталации” и „ОВК” – участникът следва да посочи професионалния опит на предложените от него проектанти по съответната проектна част, по начин, позволяващ да се извърши преценка за съответствието с поставеното от Възложителя минимално изискване.
* За изискването към проектанта по част „План за управление на отпадъците“ – участникът следва да посочи необходимата информация по начин, позволяващ да се извърши преценка за съответствието с поставеното от Възложителя минимално изискване.
* За изискването към проектанта по част „Геодезия“ – участникът следва да посочи необходимата информация по начин, позволяващ да се извърши преценка за съответствието с поставеното от Възложителя минимално изискване.

По смисъла на § 2, т. 41 от допълнителните разпоредби (ДР) на ЗОП -"Професионална компетентност" е наличието на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.

**В случаите на чл. 67, ал. 5 и ал. 6 от ЗОП, документ за доказване на съответствието с поставения критерий за подбор:**

Списък на персонала, който ще изпълнява проектирането, в който е посочена професионална компетентност на лицата (чл. 64, ал. 1 т. 6 от ЗОП).

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**Преди сключването на договор за обществена поръчка, възложителят изисква от участника, определен за изпълнител, да предостави:**

* *Актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива;*
* *Гаранция за изпълнение на договора;*
* *Гаранция за авансово изплатените суми по договора.*

# IV. КРИТЕРИЙ ЗА ВЪЗЛАГАНЕ НА ПОРЪЧКАТА.

Обществената поръчка се възлага въз основа на икономически най-изгодната оферта, при критерий за възлагане, съгласно чл. 70, ал. 2, т. 1 от ЗОП: **най-ниска цена.**

Участник, предложил най-ниска цена за изпълнението на поръчката се класира на първо място.

Комисията провежда публично жребий за определяне на изпълнител между класираните на първо място оферти, когато критерият за оценка е най-ниска цена и тази цена се предлага в две или повече оферти.

# V. Указания за подготовка и подаване на оферти

Възложителят поддържа „Профил на купувача” на ел. адрес: http://prb.bg/bg/obshestveni-porchki/elektronni-prepiski, който представлява обособена част от електронна страница на Възложителя с осигурен неограничен, пълен, безплатен и пряк достъп чрез електронни средства.

В деня на публикуване на Решението и Обявлението в Регистъра на обществените поръчки (РОП), Възложителят публикува в профила на купувача, Решението и Обявлението за настоящата обществена поръчка и документацията за обществената поръчка.

**Документацията за участие в настоящата процедура е безплатна и всеки участник може да я изтегли от „Профила на купувача”, за да изготви своята оферта!**

**Общи изисквания и условия**:

**1.** Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

**2.** В процедурата за възлагане на настоящата обществена поръчка могат да участват всички заинтересовани български или чуждестранни физически или юридически лица или техни обединения, както и всяко друго образувание, което има право да изпълнява услугите, предмет на поръчката съгласно законодателството на държавата, в която то е установено.

**3.** Офертите следва да отговарят на изискванията, посочени в настоящите указания и да бъдат оформени по приложените към документацията образци (приложения).

**4.** Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**5.** Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

**6.** Офертата се представя в писмен вид на хартиен носител.

**7.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**8.** Всички документи, които не са оригинали и за които не се изисква нотариална заверка, следва да бъдат заверени от участника на всяка страница с гриф "Вярно с оригинала" и подписа на лицето/та, представляващо/и участника.

**9.** Участниците следва да декларират, че офертите им са изготвени при спазване на задълженията свързани с данъци и осигуровки, опазване на околната среда, закрила на заетостта и условията на труд, които са в сила в Р България и които са приложими към услугите, предмет на поръчката.

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

**1.** Относно задълженията, свързани с данъци и осигуровки:

Национална агенция по приходите:

- Информационен телефон на НАП - 0700 18 700;

- интернет адрес: <http://www.nap.bg/>

**2.** Относно задълженията, свързани с опазване на околната среда:

Министерство на околната среда и водите:

- Информационния център на МОСВ работи за посетители всеки работен ден от 14 до 17 ч.;

- София 1000, ул. "У. Гладстон" № 67, Телефон: 02/ 940 6331;

- Интернет адрес: <http://www3.moew.government.bg/>

**3.** Относно задълженията, свързани със закрила на заетостта и условията на труд:

Министерство на труда и социалната политика:

- Интернет адрес: <http://www.mlsp.government.bg>

- София 1051, ул. „Триадица“ № 2, Телефон: 02/8119 443

**10.** Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

Документите се представят в запечатана непрозрачна опаковка, върху която се посочват:

- наименованието на участника, включително участниците в обединението, когато е приложимо;

- адрес за кореспонденция, телефон и по възможност – факс и електронен адрес;

- наименованието на поръчката и обособените позиции (когато е приложимо), за които се подават документите.

Опаковката включва:

* **Опис на представените документи.**
* **Заявление за участие, което съдържа:**
* ЕЕДОП за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката .
* Документи за доказване на предприетите мерки за надеждност[[1]](#footnote-2), когато е приложимо;
* Документите по чл. 37, ал. 4 ППЗОП, когато е приложимо.

**Важно!**

Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид.

1. Към документацията за участие в обществена поръчка Възложителя е представил образец на ЕЕДОП в следните формати:
   1. Създаден за настоящата процедура образец на ЕЕДОП в системата за еЕЕДОП, разработена от Европейската комисия (<https://ec.europa.eu/tools/espd>) чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираният файл е на разположение на заинтересованите лица по електронен път на Профила на купувача. *Възложителят публикува заедно с документацията за обществена поръчка в PDF формат и XML файл espd-request………xml, който представлява предоставен от Възложителя еЕЕДОП във вид, подходящ за електронна обработка.*

Участниците зареждат в системата сваления от Профила на купувача XML файл, попълват необходимите данни и го изтеглят.

В този случай, предоставеният от Възложителя еЕЕДОП следва да бъде попълнен от участниците, като се използва системата за ЕЕДОП –<https://ec.europa.eu/tools/espd/filter?lang=bg> . Участникът (икономическият оператор) зарежда в системата предоставения от Възложителя XML файл и го попълва в съответствие с изискванията на Възложителя.

Попълненият електронно ЕЕДОП се изтегля от участника в XML и PDF формат, като PDF формата се подписва с квалифициран електронен подпис от лицата по чл. 54, ал. 2 от ЗОП.

Попълненият и подписан еЕЕДОП се предоставя на Възложителя задно с офертата, приложен на подходящ оптичен носител. Форматът, в който се предоставя документът не следва да позволява редактиране на неговото съдържание.

*Важно! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя. Системата за еЕЕДОП е външна за Възложителя и той не носи отговорност за нейното функциониране и работоспособност.*

* 1. Към документацията е представен и ЕЕДОП на „doc“ формат, изтеглен от официалната интернет страница на Агенцията по обществени поръчки.

В този случай, необходимите данни се попълват в ЕЕДОП и същият се конвентира в нередактируем формат (напр. PDF или еквивалент), след което се подписва с квалифициран електронен подпис от лицата по чл. 54, ал. 2, съответно чл. 55, ал. 3 от ЗОП.

**Участниците могат да изберат и свалят един от двата горепосочени формата, съгласно т. 1.1. и т. 1.2.**

1. Възложителят приема еЕЕДОП по един от следните начини:
   1. Приложен на подходящ електронен носител към пакета документи за участие в процедурата – например дискета, компактдиск, USB флаш и др.
   2. Предоставен чрез осигурен достъп по електронен път до изготвения и подписан електронно с квалифициран електронен подпис ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите. В този случай следва в опаковката с офертата да бъде представен документ-декларация, в която задължително да се посочи адрес, на който е осигурен достъп до съответния еЕЕДОП.

Повече информация относно предоставяне на Единния европейски документ за обществени поръчки в електронен вид се съдържа в указание изх. № МУ-4/02.03.2018г. на изпълнителния директор на АОП, на следния интернет адрес: <http://www.aop.bg/fckedit2/user/File/bg/practika/MU4_2018.pdf>

1. Подписване на еЕЕДОП с електронен подпис от две или повече лица:

Подписването на ЕЕДОП с електронен подпис дава възможност за последователно полагане на няколко подписа без да е необходимо лицата да се намират на едно и също място. Следва да се има предвид, че няма пречка всяко лице да подпише отделен ЕЕДОП, независимо че декларираните обстоятелства са едни и същи. За законосъобразното провеждане на дадена процедура е от значение дали са налице основанията за отстраняване за лицата по чл. 40, ал. 1 от ППЗОП, а не броят на документите, с които се декларират съответните обстоятелства. Предвид това, няма да се изисква представяне на коригиран ЕЕДОП от комисията, както и не е необходимо да се изясняват и конкретните обстоятелства, довели до предоставяне на повече от един ЕЕДОП.

* **Оферта, съдържаща:**
* Техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) Предложение за изпълнение на поръчката в съответствие с техническите спецификации и изискванията на възложителя *– Приложение № 2*;

в) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд - попълва се *Приложение № 1.3* /чл.47, ал.3 от ЗОП/.

г) декларация за съгласие с клаузите на приложения проект на договор попълва се *Приложение № 1.1.*

д) декларация за срока на валидност на офертата попълва се *Приложение № 1.2.*

е) друга информация и/или документи, изискани от възложителя, когато това се налага от предмета на поръчката;

***\*Не се допускат промени, изтриване или допълване на образците.***

* Ценовото предложение се поставя в запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП. **В случаите по чл. 181, ал. 2 от ЗОП ценовите предложения могат да не се представят в запечатан плик.**

Ценовото предложение се попълва четливо и без зачерквания.

Всички предложени цени за изпълнение на поръчката, следва се посочват в лева без включен ДДС, да са различни нула и да са записани най-много до втория знак след десетичната запетая.

Всички предложени числа трябва да са положителни числа.

При различия между сумите, изразени с цифри и думи, за вярно се приема словесното изражение на сумата;

Образец на ценово предложение *– Приложение № 3*.

Не се допускат промени, изтриване или допълване на образеца.

Участник, който не представи Техническо предложение или то не отговаря на обявените условия на поръчката ще бъде отстранен от участие в процедурата по възлагане на обществената поръчка.

Участник, който не представи Ценово предложение или то не отговаря на обявените условия на поръчката ще бъде отстранен от участие в процедурата по възлагане на обществената поръчка.

При получаване на офертата върху опаковката по чл. 47, ал. 2 ППЗОП се отбелязват подател на офертата, номер, дата и час на получаване, причините за връщане на офертата, когато е приложимо.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра на получените оферти.

До изтичането на срока за подаване на офертите всеки участник може да промени, да допълни или да оттегли заявлението или офертата си.

Всеки участник в процедура за възлагане на обществена поръчка има право да представи само една оферта. Няма възможност за представяне на варианти в офертите.

Участниците в процедурата следва да прегледат и да се съобразят с всички указания, образци, условия и изисквания, представени в документацията.

За допълнителна информация и въпроси се обръщайте към Мариан Вачевски, тел. 02 8036035, адрес на електронна поща: mvachevski@prb.bg

***Срокът на валидност на офертите следва да е до 30.04.2019 г.***

Срокът на валидност на офертите е времето, през което участниците са обвързани с представените от тях оферти.

Участник, предложил по-кратък срок на валидност на офертата си, ще бъде отстранен от процедурата.

Възложителят може да поиска от участниците да удължат срока на валидност на офертите до сключване на договора за обществена поръчка.

***Офертите се подават всеки работен ден (от 08.30 до 17.00 часа) в срок до дата и часа посочени в точка „Срок за получаване на оферти или на заявления за участие“ от обявлението на настоящата обществена поръчка, в гр. София, „Информационен център“ на Прокуратурата на Република България, бул.”Витоша” № 2, Съдебна палата, партер, стая № 79, Регистратура на главен прокурор.***

# VI. ГАРАНЦИИ

1. **Гаранция за изпълнение на договора:**

При подписването на договор за възлагане на съответната, изпълнителят представя на възложителя гаранция за изпълнение в размер на **5% (*пет на сто*)** от стойността на договора без ДДС, която служи за обезпечаване на изпълнението на съответния договор.

Гаранцията може да бъде представена в една от следните форми:

**а)** парична сума, платима по следната банкова сметка на Прокуратура на Република България:

Българска народна банка,

Банков код **BIC**: BNBGBGSD,

Банкова сметка **IBAN**:BG 37 BNBG 9661 3300 1391 01.

В платежния документ, като основание за внасяне на сумата, да е посочен номерът на решението за определяне на изпълнител на поръчката за което се внася гаранцията.

**б)** оригинал на безусловна и неотменима банкова гаранция за изпълнение на договор, издадена в полза на Възложителя.

Когато като гаранция за изпълнение се представя банкова гаранция, изпълнителят предава на възложителя оригинален екземпляр на банкова гаранция, издадена в полза на възложителя, която трябва да отговаря на следните изисквания:

**1.** да бъде безусловна и неотменяема банкова гаранция, съдържаща задължение на банката - гарант да извърши плащане при първо писмено искане от възложителя, деклариращ, че е налице неизпълнение на задължение на изпълнителя или друго основание за задържане на гаранцията за изпълнение на договора;

**2.** да бъде със срок на валидност за целия срок на действие на договора, **удължен с минимум 90 (*деветдесет*) дни**, **като при необходимост срокът на валидност на банковата гаранция се удължава или се издава нова**.

Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на възложителя, при наличието на основание за това, са за сметка на изпълнителя.

Недопустимо е банковата гаранция да съдържа клауза за разсрочено плащане.

Банковата гаранция следва да е валидна при сключване на договора.

**в)** застраховка (застрахователна полица), която обезпечава изпълнението чрез покритие на отговорността на изпълнителя.

Когато като гаранция за изпълнение се представя застраховка, изпълнителят предава на възложителя оригинален екземпляр на застрахователна полица, в която възложителят е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на договора чрез покритие на отговорността на изпълнителя;

2. да бъде със срок на валидност за целия срок на действие на договора, **удължен с минимум 90 (*деветдесет*) дни,** **като при необходимост срокът на валидност на застраховката (застрахователната полица) се удължава или се издава нова.**

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, са за сметка на изпълнителя.

Застраховката, следва да покрива риска от неизпълнение на задълженията по договора от страна на Изпълнителя.

Застраховката следва да е валидна при сключване на договора. В случай, че участникът, избран за изпълнител, представи Гаранция за обезпечаване на изпълнението под формата на застраховка, при подписването на договора той представя на Възложителя и доказателства, че дължимата по застраховката премия е изцяло платена.

Застрахователната полица следва да съдържа клауза, че ползващото се лице не е обвързано с Общите условия на Застраховката.

**Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.**

Участникът, определен за изпълнител, избира сам формата на гаранцията за изпълнение.

Паричната сума или банковата гаранция могат да се предоставят от името на изпълнителя за сметка на трето лице – гарант.

В случаите, в които гаранцията за изпълнение е представена под формата на банкова гаранция или застраховка и в срок до 10 (десет) календарни дни преди изтичането ѝ Разрешението за строеж не е влязло в сила, Изпълнителят е длъжен да удължи срокът й с 30 (тридесет) календарни дни.

Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения или e налице друго основание за задържане на гаранцията за изпълнение, се задължава да изплати на Възложителя в срок до 10 (десет) работни дни, от датата на получаване на искането претендираната от Възложителя сума.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Участникът, определен за изпълнител следва да поддържа актуална валидността на гаранцията за изпълнение на договора при удължаване на срока за изпълнение на поръчката.

Документът за гаранцията за изпълнение се представя към момента на сключване на договора.

**Условията и сроковете за задържане или освобождаване на гаранцията за изпълнение или съответната част от нея, се уреждат в договора за обществена поръчка.**

**Гаранция за авансово изплатените суми:**

За гарантиране на авансово изплатената сума по договора участникът, избран за изпълнител, следва да представи на Възложителя гаранция за авансово плащане, при сключването на договора. Гаранцията се представя от Изпълнителя, ведно с оригинална фактура на стойност, равна на изчислената стойност на аванса.

Възложителят заплаща на Изпълнителя аванс в размер на 30 % от цената за изпълнение на обществената поръчка с вкл. ДДС, в срок до 30 календарни дни, считано от датата на подписване на договора и след представяне от страна на Изпълнителя, на оригинална фактура на стойност, равна на изчислената стойност на аванса.

Гаранция за авансово плащане е в размер на авансово предоставените средства с ДДС или 30 (тридесет) % от цената за изпълнение на договора с включен ДДС.

Гаранция за авансово плащане следва да бъде представена в една от следните форми:

а) Под формата на парична сума, внесена по сметка на ВЪЗЛОЖИТЕЛЯ: IBAN BG 37 BNBG 9661 3300 1391 01, BIC код - BNBGBGSD.

б) Безусловна и неотменяема банкова гаранция за авансовото плащане в оригинал, издадена от банка в полза на Възложителя, покриваща пълния размер на авансово предоставените средства в лв. с вкл. ДДС, обезпечаваща задължението на Изпълнителя да възстанови същите по договора, при условията, посочени в него.

Валидността на гаранцията за авансово плащане следва да бъде със срок на валидност за целия срок на действие на договора, **удължен с минимум 90 (*деветдесет*  дни**. В случай, че авансът не е усвоен или върнат, в срок до 5 (пет) календарни дни преди изтичането на срока на валидност на гаранцията за авансово плащане, Изпълнителят е длъжен да удължи срокът й с 60 (шестдесет) календарни дни, с оглед обезпечаване на авансовото плащане.

в) Застраховка (застрахователна полица) в оригинал, която обезпечава авансовото плащане чрез покритие на отговорността на изпълнителя да възстанови същото по договора, при условията, посочени в него. Застраховката следва да покрива пълния размер на авансово предоставените средства в лв. с ДДС и риска от неизпълнението на задължението по договора на Изпълнителя да възстановява авансово предоставените средства, съгласно договора. В тези случаи, дължимата по застраховката премия следва да бъде изцяло платена.

В случай, че участникът избран за изпълнител, представи Гаранция за обезпечаване на авансово предоставените средства под формата на застраховка, той представя на възложителя и доказателства, че дължимата по застраховката премия е изцяло платена.

Валидността на Гаранцията за авансово плащане следва да бъде със срок на валидност за целия срок на действие на договора, **удължен с минимум 90 (*деветдесет*) дни**. В случай, че, аванса не е усвоен или върнат, в срок до 10 (десет) календарни дни преди изтичането на срока на валидност на гаранцията за авансово плащане, изпълнителят е длъжен да удължи срокът й с 60 (шестдесет) календарни дни, с оглед обезпечаване на авансовото плащане.

Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.

Когато гаранцията за авансовото плащане е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от възложителя, съдържащо неговата декларация, че изпълнителят не е изпълнил задължението си по договора да възстанови авансово предоставените средства, съгласно договора, се задължава да изплати на възложителя в срок до 10 (десет) работни дни, от датата на получаване на искането претендираната от възложителя сума.

Гаранция за авансово плащане се задържа и освобождава от възложителя в съответствие с условията на договора.

# VIII. ПРИЛОЖЕНИЯ

## Приложение № 1.1

**ДЕКЛАРАЦИЯ**

**по чл. 39, ал.3 , т.1, буква „в” от ППЗОП**

**за съгласие с клаузите на приложения проект на договор**

Долуподписаният /ата/: ….........................................................................................................

*(собствено, бащино, фамилно име)*

в качеството си на ….....................................*(длъжност)*

на участник ….......................................................ЕИК…............................................................

*(наименование на участника)*

**в публично състезание по Закона за обществени поръчки (ЗОП) с предмет: ...................,**

**Д Е К Л А Р И Р А М, ЧЕ:**

съм запознат/а с проекта на договора за възлагане на обществената поръчка, приемам го без възражения и ако участникът, когото представлявам, бъде определен за изпълнител, ще сключа договора изцяло в съответствие с проекта, приложен към документацията за участие, в законоустановения срок.

**Дата: …........................... Декларатор: …...................**

*/подпис и печат/*

## Приложение № 1.2.

**ДЕКЛАРАЦИЯ**

**ЗА СРОК НА ВАЛИДНОСТ НА ОФЕРТАТА**

Долуподписаният /ата/: ….............................................................................................................

*(собствено, бащино, фамилно име)*

в качеството си на ….......................................,

*(длъжност)*

на участник ….......................................................ЕИК….......................................

*(наименование на участника)*

**в публично състезание по Закона за обществени поръчки (ЗОП) с предмет: ................, „………………………………….”**

**Д Е К Л А Р И Р А М, ЧЕ:**

сме съгласни валидността на нашата оферта да бъде до **30.04.2019 г.**

**Дата: …........................... Декларатор: ….................**

*/подпис и печат/*

## Приложение № 1.3.

**Д Е К Л А Р А Ц И Я**

**По чл. 47, ал. 3 от Закона за обществените поръчки**

Долуподписаният/-ната/ …........................................................................................................................

в качеството ми на …................................................................. *(посочва се длъжността и качеството, в което лицето има право да представлява и управлява – напр. изпълнителен директор, управител или др.)* на……………………. *(посочва се наименованието на участника)*, с ЕИК …………, със седалище и адрес на управление: ….................................................................... – процедура за възлагане на обществена поръчка, с предмет: **„………………………………….”**

**Д Е К Л А Р И Р А М, че:**

При изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната.

**Дата:….............................. г. Декларатор: ….............................**

## Приложение № 2.

До

Прокуратура на Република България

гр. София, бул. „Витоша ” № 2

**Предложение за изпълнение на обществена поръчка**

от

Участник: …......................................................................................*/когато участникът е обединение, което няма определена правна форма и статут, се посочват наименованията на всички участници в него, както и правно организационната форма в случай, че има такава/;*

Адрес: …............................................................................................................................................;

Тел.: …................, факс: …..............................................................................................................;

ЕИК по БУЛСТАТ ….....................................................................................................................;

Представлявано от …........................................................................................................................

**за изпълнение на обществената поръчка с предмет: ………………………………………..**

**УВАЖАЕМИ ДАМИ И ГОСПОДА,**

1. След запознаване с всички документи и образци от документацията за участие в процедурата, потвърждавам/е че представляваният от нас участник отговаря на изискванията и условията посочени в документацията за участие в обществената поръчка**.**
2. Декларираме, че сме получили посредством „Профила на купувача” документация за участие и сме запознати с указанията и условията за участие в обявената от Вас процедура. Съгласни сме с поставените от Вас условия и ги приемаме без възражения.
3. С представянето на настоящото предложение, заявяваме нашето желание и поемаме задължение, ако бъдем определени за изпълнител на обществената поръчка, да я изпълним точно, добросъвестно, професионално, качествено и в срок.
4. Заявяваме, че ще изпълним поръчката в съответствие с всички нормативни изисквания за този вид дейност, както и в съответствие с изискванията на възложителя, посочени в техническата спецификация, обявлението и документацията за възлагане на обществената поръчка. Всички дейности ще бъдат съгласувани с Възложителя и при необходимост коригирани и ще се изпълняват в обем и съдържание съгласно техническата спецификация.
5. Общият срок за изпълнение на обществената поръчка е до  60 /шестдесет/ календарни дни от датата на сключване на договора, като:

**5.1.** Срокът за изготвяне на **идейния** инвестиционен проект е до 30 календарни дни, считано от датата на сключване на договор;

**5.2.** Срокът за изготвяне на **работния** инвестиционен проект е до 30 календарни дни, считано от датата на приемане от Възложителя на изработения идеен инвестиционен проект**.**

Срокът за изпълнение на обществената поръчка включва времето за изработване на проектите, без времето за съгласуването им от Възложителя, заинтересовани лица и дружества. В срока за изпълнение не се включва времето, в което Изпълнителят отстранява искания, бележки и препоръки на Възложителя, съгласуващите лица и органи, ако такива са постъпили.

***Забележка:***

*Участниците, чиито предложения не отговарят на предварително обявените условия и минималните изисквания в Техническата спецификация на възложителя, ще бъдат отстранени от участие в процедурата.*

**Дата :........................ Подпис и печат: .....................................**

**Име и фамилия:.......................................**

**(представляващ по регистрация или упълномощено лице)**

## Приложение № 3.

До

Прокуратура на Република България

гр. София, бул. „Витоша ” № 2

**Ценово предложение за изпълнение на обществена поръчка**

Участник: *…....................................................................................../когато участникът е обединение, което няма определена правна форма и статут, се посочват наименованията на всички участници в него, както и правно организационната форма в случай, че има такава/*;

Адрес: ................................................................................................................................................;

Тел.: ..................., факс: ...................................................................................................................;

ЕИК по БУЛСТАТ ...........................................................................................................................;

Представлявано от ............................................................................................................................

за изпълнение на обществената поръчка с предмет:…………………………..

**УВАЖАЕМИ ДАМИ И ГОСПОДА,**

След запознаване с документацията за участие в настоящата процедура за възлагане на обществена поръчка с горепосочения предмет, предлагаме да изпълним поръчката при следното ценово предложение:

Общата цена за изпълнение е в размер на: …………лева (*словом:*……………………..….) без включен ДДС, в това число:

Приемаме, начина за заплащане на цената, посочен от възложителя в проекта на договор за изпълнение на обществената поръчка.

Декларираме, че предлаганата обща цена за изпълнение на настоящата обществена поръчка е крайна, обвързваща ни за целия срок за изпълнение на услугата и в нея сме включили всички разходи по изпълнение на предмета на поръчката, и др., нужни за качественото изпълнение на договора, включително възнаграждения на екипа, осигуровки, осигуряване на материали, техника и механизация и др., свързани с изпълнението на поръчката, както и такси, печалби, застраховки и всички други присъщи разходи за осъществяване на дейността.

***Забележка:***

*Предлаганата от участника обща цена за изпълнение на услугата не следва да надхвърля прогнозната ѝ стойност.*

*В противен случай същият ще бъде отстранен от участие в процедурата на основания чл. 107, т. 2, буква „а“ от ЗОП.*

*Ценовото предложение се попълва четливо и без зачерквания.*

*Всички предложени цени за изпълнение на поръчката, следва се посочват в лева без включен ДДС, да са различни нула и да са записани най-много до втория знак след десетичната запетая.*

*Всички предложени числа трябва да са положителни числа.*

*При различия между сумите, изразени с цифри и думи, за вярно се приема словесното изражение на сумата;*

**Дата :.................. Подпис и печат: .....................................**

**Име и фамилия:.......................................**

**(представляващ по регистрация или упълномощено лице)**

## Приложение № 4 – Проект на договор

***Договор № …………***

***За възлагане на обществена поръчка за проектиране***

Днес, ………………..... 201…. г., в гр. София, между:

**ПРОКУРАТУРА НА РЕПУБЛИКА БЪЛГАРИЯ**, БУЛСТАТ ……..………………………, представляван от ………………………..-………………………………………. наричана по-долу за краткост **“ВЪЗЛОЖИТЕЛ”**, наричан/а/о за краткост **ВЪЗЛОЖИТЕЛ**, от една страна,

и

………………………………………….., със седалище и адрес на управление………………………, ЕИК …………………....................................., представлявано от................................, в качеството му на .........................., наричано по – долу за краткост **“ИЗПЪЛНИТЕЛ”** от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание чл. 112 ЗОП**, („**ЗОП**“) и Решение №……на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Проектиране на преустройство на сгради за нуждите на Прокуратурата на Република България, находящи се на ул. "Монтевидео" № 21 и ул. "Народно хоро" № 89б“, гр. София**

се сключи този договор („**Договора**/**Договорът**“) за следното:

**I. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение и при условията на този Договор, услуги по Проектиране за изпълнение на строително-монтажни работи – основен ремонт, конструктивно укрепване и промяна на предназначението на **сгради за нуждите на Прокуратурата на Република България, находящи се на ул. "Монтевидео" № 21 и ул. "Народно хоро" № 89б“, гр. София**

наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предостави Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, и чрез лицата, посочени в Списък на проектантския екип, който ще изпълнява поръчката, съставляващи съответно Приложения №№ 1, 2, 3 и 4 към този Договор („**Приложенията**“) и представляващи неразделна част от него.

**Чл. 3.** В срок до 7 дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 5 (пет) работни дни от настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила на датата, на която е подписан от Страните, за която дата се счита дата на последния подпис на всички екземпляри на Договора и е със срок на действие до изпълнение на всички поети от Страните задължения по Договора.

**Чл. 5.** (1) Срокът за изпълнение на Услугата е до 60 (шестдесет) календарни дни съгласно офертата на ИЗПЪЛНИТЕЛЯ и включва времето за изготвяне на проекта, без времето за съгласуването му от Възложителя, заинтересовани лица и дружества. В срока за изпълнение не се включва времето, в което Изпълнителят отстранява искания, бележки и препоръки на Възложителя, съгласуващите лица и органи, ако такива са постъпили.

(2) Срокът за изготвяне на идейния инвестиционен проект е до 30 /тридесет/ календарни дни, считано от датата на сключването на договора;

(3) Срокът за изготвяне на работния инвестиционен проект е до 30/тридесет/ календарни дни, считано от датата на приемане от Възложителя на изработения идеен инвестиционен проект без забележки.

(4) Страните изрично се съгласяват, че срокът на действие на настоящия договор се определя от датата на сключването му до датата на съгласуване и одобряване на Инвестиционния проект и издаване на влязло в сила разрешение за строеж от компетентния орган.

**Чл. 6.** Мястото на изпълнение на Договора е съгласно посоченото в Техническата спецификация.

**III. ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** **(1)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ……………………………без ДДС ……………………………………….лева с ДДС (наричана по-нататък „**Цената**“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение №3.

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в ал. 1, е фиксирана/крайна за отделните дейности свързани с изпълнението на Услугите, посочени в Ценовото предложение на ИЗПЪЛНИТЕЛЯ за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП.

(4) В случай, че изпълнението на Договора налага извършването на разходи за заплащане на държавни, местни, нотариални или други такси, такива разходи не се считат за включени в Цената и се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ.

**Чл. 8.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:

8.1. авансово плащане в размер на 30 на сто от Цената, в срок до 30 календарни дни, считано от датата на подписване на договора и след представяне от страна на Изпълнителя, на оригинална фактура на стойност, равна на изчислената стойност на аванса.

8.2. окончателно плащане до 70 на сто от Цената в срок до 30 календарни дни считано от считано от влизането в сила на Разрешението за строеж, издадено от компетентния орган и след представяне от страна на Изпълнителя, на оригинална фактура на остатъчната стойност.

**Чл. 9.** (1) Авансовото плащане по чл. 8.1. се извършва въз основа на фактура за дължимата сума, издадена от ИЗПЪЛНИТЕЛЯ, която задължително включва думата „Аванс“

(2) Окончателното плащане по чл. 8.2 от Договора, се извършва въз основа на следните документи:

1. приемателно-предавателен протокол, подписан от представители на Възложителя и на Изпълнителя;
2. протокол/и за приемане на Идеен и Работен проект без забележки;
3. влязло в сила Разрешение за строеж, издадено от компетентния орган;
4. фактура за дължимата част от Цената, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

(3) ВЪЗЛОЖИТЕЛЯТ се задължава да извършва всяко дължимо плащане в сроковете, посочени в чл. 8 след получаването на фактура на ИЗПЪЛНИТЕЛЯ, при наличие на условията по ал. 1 и ал. 2.

**Чл. 10. (1)** Всички плащания по този Договор се извършват в по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (*три*) дни считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**Чл. 11. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответната дейност/задача, заедно с искане за плащане на тази част пряко на подизпълнителя.

**(2)** Горната клауза се прилага, когато Възложителят прецени, че частта от поръчката, която се изпълнява от подизпълнител, може да бъде предадена като отделен обект на изпълнителя или на ВЪЗЛОЖИТЕЛЯ, когато частта на подизпълнителя подлежи на самостоятелно приемане, което няма да окаже влияние в последствие на приемането на останалите части от изготвения инвестиционен проект и неговото одобрение от компетентните органи.

**(3)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(4)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 /тридесет/ дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа, както и когато прецени, че частта, която подизпълнителят изпълнява не подлежи на самостоятелно приемане.

**IV. ГАРАНЦИЯ ЗА ИЗПЪЛНЕНИE. ГАРАНЦИЯ ЗА АВАНСОВО ПРЕДОСТАВЕНИ СРЕДСТВА**

**Гаранция за изпълнение**

**Чл. 12.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от Стойността на Договора без ДДС, а именно ……………………….лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 13. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок 7 (*седем*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 14 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.

**Чл. 14.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

**Чл. 15. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, която да съдържа задължение на банката – гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор]

2. да бъде със срок на валидност за целия срок на действие на Договора плюс 90 (деветдесет) дни, като при необходимост срокът на валидност на банковата гаранция се удължава или се издава нова.

3. В случаите, в които гаранцията за изпълнение е представена под формата на банкова гаранция и в срок до 10 (десет) календарни дни преди изтичането ѝ Разрешението за строеж не е влязло в сила, Изпълнителят е длъжен да удължи срокът й с 30 (тридесет) календарни дни.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 16. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 90 (деветдесет) дни.

3. в случаите, в които гаранцията за изпълнение е представена под формата на застраховка и в срок до 10 (десет) календарни дни преди изтичането ѝ Разрешението за строеж не е влязло в сила, Изпълнителят е длъжен да удължи срокът й с 30 (тридесет) календарни дни.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл. 17. (1)** ВЪЗЛОЖИТЕЛЯТ освобождава Гаранцията за изпълнение в срок до 30 тридесет дни след прекратяването на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 18.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 19.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 15 /петнадесет/ дни след сключването му и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 20.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 21.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (*седем*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от Договора.

**Чл. 22. (1)** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ и гаранция, която обезпечава авансово предоставените средства в размер на 30 на сто от стойността по договора, както е предвидено в Чл. 8.1. от Договора („**Гаранция за авансово предоставени средства**“).

**(2)** Гаранцията за авансово предоставени средства се представя по избор на ИЗПЪЛНИТЕЛЯ в една от формите, посочени в ЗОП, при съответно спазване на изискванията на Чл. 14 – 16.

**(3)** Гаранцията за авансово предоставени средства се освобождава до 3 (три) дни след връщане или усвояване на аванса.

(4) В случаите, в които гаранцията за авансово плащане е представена под формата на банкова гаранция или застрахователна полица и авансът не е усвоен или върнат, в срок до 10 (десет) календарни дни преди изтичането на срока на валидност на гаранцията за авансово плащане, Изпълнителят е длъжен да удължи срокът й с 60 (шестдесет) календарни дни, с оглед обезпечаване на авансовото плащане.

**Общи условия относно Гаранцията за изпълнение и Гаранцията за авансово предоставени средства**

**Чл. 23.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение и Гаранцията за авансово предоставени средства са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 24.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 25. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 26. ИЗПЪЛНИТЕЛЯТ се задължава:**

1. да предостави/предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да представи на ВЪЗЛОЖИТЕЛЯ проектите (идеен и работен) и другите изискуеми документи и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;

3. да представи доклад за проведеното обследване, изготвен съгласно изискванията на чл. 24 от Наредба № 5/28.12.2006 г. за техническите паспорти на строежите

4. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

5. да изпълнява всички законосъобразни указания и изисквания на ВЪЗЛОЖИТЕЛЯ;

6. да пази поверителна Конфиденциалната информация, в съответствие с уговореното в чл. 44 от Договора;

7. [да не възлага работата или части от нея на подизпълнители, извън посочените в офертата на ИЗПЪЛНИТЕЛЯ [освен в случаите и при условията, предвидени в ЗОП]] / [да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (*ако е приложимо*)][[2]](#footnote-3);

8. да участва във всички работни срещи, свързани с изпълнението на този Договор;

9. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ. Страните изрично се съгласяват, че в случай на обективна невъзможност на експерт да изпълнява задълженията си по настоящия договор, Изпълнителят е длъжен писмено да уведоми Възложителя, като удостовери по надлежен начин настъпването на обективна невъзможност, като съответно поиска замяна на експерт, с експерт, който притежава необходимата професионална квалификация и чиито професионална квалификация и специфичен професионален опит съответстват на поставените изисквания в настоящата обществена поръчка, и да представи доказателства за това. Възложителят има право мотивирано да откаже замяната или да поиска друг заменящ експерт.

10. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор. В срок до 10 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).[[3]](#footnote-4)

**Общи права и задължения на ВЪЗЛОЖИТЕЛЯ**

**Чл. 27. ВЪЗЛОЖИТЕЛЯТ има право:**

1. да изисква и да получи Услугите в уговорения срок/уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него проекти, разработки/материали или съответна част от тях;

4. да изисква от ИЗПЪЛНИТЕЛЯ преработване или доработване на всеки от проектите или части от тях, в съответствие с уговореното в чл. 31 от Договора;

5. да не приеме всеки от проектите или документите в съответствие с уговореното в чл. 31, ал. 2 от Договора;

**Чл. 28. ВЪЗЛОЖИТЕЛЯТ се задължава:**

1. да приеме изпълнението на Услугите за всяка дейност и проект, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 44 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение и Гаранцията за авансово предоставени средства, съгласно клаузите на Договора;

**Специални права и задължения на Страните**

**Чл. 29. (1)** В допълнение към общите задължения по чл. 26, ИЗПЪЛНИТЕЛЯТ се задължава:

1. да спазва действащите нормативни актове, които са в сила за Република България, действащите стандарти и др. относими към настоящия договор актове, и по-специално в областта на инвестиционното проектиране;
2. Да извърши за своя сметка огледи на място, когато това е необходимо, както и да съдейства за всички съгласувания и одобрения от заинтересовани органи и лица.
3. Да отрази всички препоръки, бележки и изисквания на съгласуващите органи и лица, преди предаване на крайния вариант;
4. Да спазва и изпълнява даваните от ВЪЗЛОЖИТЕЛЯ указания, при условията и по реда на настоящия договор, или предписания на оправомощените за това лица и специализираните контролни органи;
5. Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;

(2) В допълнение към общите задължения по чл. 28, ВЪЗЛОЖИТЕЛЯТ се задължава да:

1. Да уведоми ИЗПЪЛНИТЕЛЯ за определения консултант по смисъла на чл. 166, ал. 1, т. 1 от ЗУТ, който ще извърши оценка на съответствието на инвестиционния проект;
2. Да осигури свободен достъп на ИЗПЪЛНИТЕЛЯ до обекта, както и да създаде на ИЗПЪЛНИТЕЛЯ необходимите условия за изпълнение, съгласно този договор и изискванията на нормативните актове.
3. Да окаже необходимото съдействие на ИЗПЪЛНИТЕЛЯкато предостави данни и за всички съгласувания и разрешения, съгласно нормативната уредба.
4. В седемдневен срок от подписване на настоящия договор ВЪЗЛОЖИТЕЛЯТ определя лице, което да подписва протоколи и други документи, свързани с изпълнението на поръчката по настоящия договор, за което уведомява ИЗПЪЛНИТЕЛЯ.

(3) ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество вследствие изпълнение предмета на договора през периода, определен за подготовка на инвестиционния проект.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 30. (1)** Предаването на изпълнението на Услугите за всеки отделен елемент – Идеен и Работен проект или друг документ се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“)

**(2)** Услугите, предмет на настоящия договор, се считат за окончателно изпълнени с издаването на влязло в сила Разрешение за строеж за обекта.

**Чл. 31. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното.

2. да поиска преработване и/или допълване на Проекта в определен от него срок, като в такъв случай преработването и/или допълването се извършва в указания от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ.

**(2)** Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯТима право да откаже нейното приемане и заплащане на съответна част от дължимото възнаграждение, докато ИЗПЪЛНИТЕЛЯТне отстрани недостатъците или не извърши необходимите и уговорени работи.

**(3)** В случаите по предходната алинея, ВЪЗЛОЖИТЕЛЯТразполага с едно от следните права по избор:

(а) да определи подходящ срок, в който ИЗПЪЛНИТЕЛЯТда поправи работата си за своя сметка;

(б) да отстрани сам за сметка на ИЗПЪЛНИТЕЛЯотклоненията от поръчката, респективно недостатъците на работата;

(в) да намали възнаграждението съразмерно с намалената цена или годност на изработеното.

**(4)** Когато отклоненията от поръчката или недостатъците на работата са толкова съществени, че правят работата негодна, съобразно договореното, ВЪЗЛОЖИТЕЛЯТ има право да развали договора.

**(5)** Окончателното приемане на изпълнението на Услугите по този Договор се извършва с подписване на окончателен протокол, подписан от Страните в срок до 10 (*десет*) дни след влизане в сила на издаденото Разрешение за строеж.

**VII. САНКЦИИ ПРИ НЕИЗПЪЛНЕНИЕ**

**Чл. 32.** При просрочване изпълнението на задълженията по този Договор, неизправната Страна дължи на изправната неустойка в размер на 0,2 /нула цяло и два/ % от Стойността по Договора за всеки ден забава, но не повече от 20 % /двадесет процента/ от Стойността на Договора.

**Чл. 33.** При констатирано лошо или друго неточно или частично изпълнение на отделен документ или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 34.** При разваляне на Договора поради виновно неизпълнение на някоя от Страните, виновната Страна дължи неустойка в размер на 30 % (тридесет на сто) от Стойността на Договора.

**Чл. 35.** ВЪЗЛОЖИТЕЛЯТ има право да удържи всяка дължима по този Договор неустойка от дължими плащания по договора и/ или чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 36. (1)** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**(2)** Във всички случаи на прекратяване на договора и независимо от причините за това, ИЗПЪЛНИТЕЛЯТ дължи възстановяване на платените му авансово суми, когато е приложимо, по договора при следните условия, и както следва:

1) в пълен размер, когато няма извършени и/или приети услуги по договора, съгласно условията на договора;

2) в размера, представляващ разликата между стойността на действително извършените и приети дейности по договора, съгласно условията на договора и стойността на извършеното авансово плащане, когато аванса е в по-висок размер;

**(3)** Възстановяването на авансовите суми, когато е приложимо, се дължи от ИЗПЪЛНИТЕЛЯТ в срок до 5 (пет) календарни дни, считано от датата следваща датата на прекратяване на договора по банковата сметка на ВЪЗЛОЖИТЕЛЯ, посочена в настоящия договор.

**(4)** Страните се съгласяват, че неустойките по настоящия договор се кумулират по отношение на различни хипотези и случаи на неизпълнение.

**VIII. ПРЕКРАТЯВАНЕ НА ДОГОВОРА**

**Чл. 37.** (1) Този Договор се прекратява

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 38.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 30 дни, считано от Датата на влизане в сила;

2. ИЗПЪЛНИТЕЛЯТ е прекратил изпълнението на Услугите за повече от 15 дни;

3.ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 39.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 40.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички части, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 41.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства.

**IX. ОБЩИ РАЗПОРЕДБИ**

Дефинирани понятия и тълкуване

**Чл. 42. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**(3)** Употребената в договора дума “Работа/и” и „Дейности“ ще има следното значение: изготвяне на инвестиционен проект, във фази „идеен“ и „работен“, проектно-сметна документация и други документи, съгласно Техническата спецификация.

Спазване на приложими норми

**Чл. 43.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 44. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ/, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

**(5)** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 45.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Авторски права**

**Чл. 46. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 30 /тридесет/ дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Прехвърляне на права и задължения**

**Чл. 47.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

**Изменения**

**Чл. 48.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл. 49. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 15 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.]

**Нищожност на отделни клаузи**

**Чл. 50.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 51. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**Приложимо право**

**Чл. 52.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 53.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Обработване и защита на личните данни**

**Чл. 54. (1)** Страните се задължават да обработват личните данни, посочени в договора или получени при и по повод изпълнението на договора, в съответствие с принципите на защита на личните данни, заложени в Общия Регламент за защита на личните данни (ЕС) 2016/679 на Европейския парламент на Съвета и Закона за защита на личните данни, в частност чрез:

**1.** Ограничаване на обработването на личните данни само до необходимите за изпълнението на договора цели;

**2.** Обработка на личните данни на компютрите и другите технически носители на информация, в съответствие с приетите вътрешни правила от Страните, в които се регламентират мерките за защита на личните данни при обработка.

**(2)** Страните се задължават:

**1.** Да не съхраняват лични данни и да изтриват незабавно личните данни, които са ползвали за нуждите на договора, когато вече не са необходими;

**2.** Да не обработват лични данни, събирани за едни цели, за други цели, без другата страна да е посочила основанието за този вид обработка;

**3.** Да не ползват лични данни, когато естеството на лични данни не изисква това.

**(3)** Всяка страна има право да изисква от другата да администрира личните данни законосъобразно.

**(4)** Страните гарантират, че техните служители, които са оправомощени да обработват лични данни, са поели ангажимент за поверителност и конфиденциалност на получената информация, вследствие на изпълнението на задълженията си по този договор. Страните следва да ограничат достъпа до данните до служителите, имащи отношение към сключването и изпълнените на договора.

**(5)** Страните гарантират, че прилагат подходящи технически и организационни мерки за осигуряване на сигурност на личните данни, включително чрез:

**1.** Псевдонимизация (заличаване на пряката връзка между личните данни и направените на тяхна база аналитични изводи);

**2.** Гарантиране на постоянна поверителност, цялостност, наличност и устойчивост на системите и услугите за обработване.

**(6)** Страните декларират, че субектите на данни, посочени в договора, като лица за контакт, респ. лица, които са упълномощени да предават/приемат изпълнението по договора, са дали своето изрично съгласие, свързаните с тях лични данни да бъдат обработвани за целите на изпълнение на договора, като субектите имат право на достъп до своите лични данни и коригиране на такива данни.

**(7)** Страните се задължават:

**1.** Да възпрепятстват всяко неупълномощено лице да има достъп до компютърни системи, обработващи лични данни, и по-специално:

**1.1.** неразрешено четене, копиране, промяна или премахване на носители за съхранение;

**1.2.** неразрешено въвеждане на данни, както и всяко неразрешено разкриване, промяна или изтриване на съхраняваните лични данни;

**1.3.** неразрешено използване на системи за обработка на данни посредством средства за предаване на данни;

**2.** Да гарантират, че оправомощените потребители на система за обработка на данни имат достъп само до личните данни, за които се отнася тяхното право на достъп;

**3.** Да гарантират, че при предаване на лични данни и транспортиране на носители за съхранение данните не могат да се четат, копират или изтриват без разрешение.

**(8)** Изпълнителят се задължава да предотвратява всякакъв незаконен или случаен достъп до личните данни и всякакво друго незаконно обработване и злоупотреба с личните данни и да уведоми незабавно Възложителя, в случай че установи случай на злоупотреба или достъп.

**(9)** Задълженията за опазване на личните данни по този Договор не се прилагат спрямо лични данни, които са поискани от компетентен държавен орган и за предоставянето на които е налице законово изискване.

**Екземпляри**

**Чл. 55.** Този Договор се състои от (………….) страници и е изготвен и подписан в [ ........ (*посочва се броя*) еднообразни екземпляра – по един за всяка от Страните].

Приложения: Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на проектантския екип, които ще отговарят за изпълнението;

Приложение № 5 – Гаранция за изпълнение;

Приложение № 6 – Гаранция за авансово предоставени средства, ако е приложимо.

**ВЪЗЛОЖИТЕЛ: ИЗПЪЛНИТЕЛ:**

1. ***Документи за доказване на предприетите мерки за надеждност, когато е приложимо****.*

   *1. Участник, за когото са налице основания по чл. 54, ал. 1 и посочените от възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:*

   *1.1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;*

   *1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;*

   *1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.*

   *1.4 е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.*  [↑](#footnote-ref-2)
2. Попълва се в зависимост от това дали ще ползва Подизпълнители или не. [↑](#footnote-ref-3)
3. Попълва се в зависимост от това дали ще ползва Подизпълнители или не. [↑](#footnote-ref-4)